text: 將進酒是漢樂府短簫鐃歌的曲調，題目意譯為“勸酒歌”。將，音ㄑㄧㄤˉ/qiāng，含義為“請”。其中最著名的是唐朝李白所作《將進酒》一詩。南朝梁蕭統、明朝劉基也有同名作品。將進酒 (明 ‧ 劉基).有酒湛湛，亦盈於觴。酌言進之，思心洋洋。亦有兄弟，在天一方。安得致之，樂以徜徉。有酒在尊，既旨且清。何以酌之，有觩其觥。豈不欲飲，惜無友生。愴悢傷懷，曷雲其平。兄弟之合，如塤如篪。朋友既比，如岡如維。死喪急難，是責是庇。今日有酒，如何勿思。人亦有言，解憂惟酒。載惛載呶，亦孔之咎。我觴維瓊，我斝維玖。以樂兄弟，以宴朋友。李白《將進酒》.李白於天寶三年，李白與友人岑勳應邀到嵩山元丹丘家裡做客。三人登高飲宴，作者將滿腔不合時宜的憤激之情，借酒興詩情抒發了出來。內容.將進酒君不見，黃河之水天上來，奔流到海不復回。君不見，高堂明鏡悲白髮，朝如青絲暮成雪。人生得意須盡歡，莫使金樽空對月。天生我材必有用，千金散盡還復來。烹羊宰牛且為樂，會須一飲三百杯。岑夫子，丹丘生，將進酒，杯莫停。與君歌一曲，請君為我傾耳聽。鐘鼓饌玉不足貴，但願長醉不復醒。古來聖賢皆寂寞，惟有飲者留其名。陳王昔時宴平樂，斗酒十千恣歡謔。主人何為言少錢，徑須沽取對君酌。五花馬，千金裘，呼兒將出換美酒，與爾同銷萬古愁。
metadata: erhwenkuo/wikipedia-zhtw
metadata: 將進酒
metadata: https://zh.wikipedia.org/wiki?curid=6077173